PR9 เด้ง 4% ลุ้นกำไรปี 66 ทะลุ 600 ล้าน โต 13% โบรกชูเป้า 23 บ.
PR9 ดีด 4% โบรกชี้กำไรปี 66 แตะ 640 ล้านบาท โต 13% รับขยายฐานลูกค้าเพิ่ม โดยยังคงแนะนำราคาเป้าหมาย 23 บ.
PR9 ดีด 4% โบรกชี้กำไรปี 66 แตะ 640 ล้านบาท โต 13% รับขยายฐานลูกค้าเพิ่ม โดยยังคงแนะนำราคาเป้าหมาย 23 บ.
21 มี.ค. 2566

ผู้สื่อข่าวรายงานว่า วันนี้ (21 มี.ค.66) ราคาหุ้น บริษัท โรงพยาบาลพระรามเก้า จำกัด (มหาชน) หรือ PR9 ล่าสุด ณ เวลา 11:08 น. อยู่ที่ระดับ 20.10 บาท บวก 0.70 บาท หรือ 3.61% สูงสุดที่ระดับ 20.40 บาท ต่ำสุดที่ระดับ 19.50 บาท ด้วยมูลค่าซื้อขาย 40.54 ล้านบาท

บล.ดาโอ (ประเทศไทย) ระบุในบทวิเคราะห์ ประเมิน PR9 ว่าทางฝ่ายวิจัยปรับประมาณกำไรสุทธิปี 66 เพิ่มขึ้น 2% เป็น 640 ล้านบาท เพิ่มขึ้น 13% เมื่อเทียบกับงวดเดียวกันของปีก่อน 627 ล้านบาท เพิ่มขึ้น 10% เมื่อเทียบกับงวดเดียวกันของปีก่อน จากการปรับรายได้เพิ่มขึ้นจาก 1) เปิดศูนย์ sleep center เพิ่มจะสามารถขยายฐานลูกค้าเพิ่มและเป็นที่รู้จักมากขึ้น โดยจะเปิดเป็นทางการในวันที่ 18 มี.ค.66 จะมีจัดโปโมชั่นต่างๆ ให้กับลูกค้า ซึ่งจะเพิ่มรายได้ให้กับบริษัทและช่วยชดเชยรายได้โควิดที่หายไป
2) การเปิด ward เพิ่มนี้ เพื่อให้สามารถรองรับคนไข้ได้มากขึ้น ซึ่งเป็นผลดีต่อโรงพยาบาล เนื่องจากว่ามีจำนวนผู้ป่วย IPD เพิ่มขึ้น
3) เพิ่มรายได้ของชาวจีนหลังจากประเทศจีนเปิดประเทศ เนื่องจากโรงพยาบาลตั้งอยู่ในถิ่นของคนจีน ทำให้คนจีนเดินทางมารักษาในส่วนของตรวจสุขภาพและความงาม รวมถึง IVF โดยคาดว่าจะเพิ่มรายได้ให้กับบริษัทราว 5%
และ 4) โรงพยาบาลมีการติดต่อกับโรงพยาบาลที่กัมพูชาและลาว โดยจะร่วมมือกันในการส่งต่อเคสมารักษาที่ PR9 ซึ่งจะเป็นปัจจัยบวกให้กับรายได้ที่เติบโตของบริษัทในปี 66
ทั้งนี้ จึงปรับราคาเป้าหมายขึ้นเป็น 23.00 บาท